《癸卯元夕曹能始席上咏夹纱灯屏得花字》
明代·吴兆

火树当筵出，灯屏绕席斜。
逶迤一片影，匼匝九枝华。
薄素流明月，层波浸百花。
龙膏然作雾，鹤彩散成霞。
晓户莺窥镜，春窗蝶误纱。
盈盈空内外，瞰客若为遮。

作者简介：徽州府休宁人，字非熊。初喜为传奇曲。万历中游南京，与郑应尼作《白练裙》杂剧，讥嘲马湘兰。己而悔之，致力于诗，与曹学佺等结社，游武夷、匡庐、九华诸山，辑《金陵社集诗》。后出游广东，客死新会。